
DR.30.11.2015  77  

 

Program NAM. Program-program khusus kepada wanita adalah seperti 
pembangunan kapasiti yang berkonsepkan training of trainers dalam bidang seperti 
kesihatan, gender, ICT, kepimpinan, ekonomi, pendidikan. Selain itu, terdapat juga aktiviti 
perkongsian maklumat melalui penerbitan. Aktiviti dan program ini merupakan satu 
sumbangan kecil negara kepada negara-negara ahli iaitu negara-negara NAM.   

Yang Berhormat Kuala Langat ada di sini tetapi saya baca dahulu untuk Yang 
Berhormat Rantau Panjang lagi. Ada lagi. Sumbangan korporat kepada institusi JKM dan 
peruntukan kebajikan. Bagi tahun 2013, bilangan korporat yang terlibat ialah seramai 2,760 
orang dan jumlahnya ialah sebanyak RM4,248,564. Bagi tahun 2014, seramai 1,145 
bilangan korporat yang terlibat dengan peruntukan RM5,396,636. Bagi tahun ini sehingga 
bulan Jun 2015, seramai 346 korporat yang terlibat dengan peruntukan RM1,506,029. Jadi, 
memang banyaklah bantuan atau pun sumbangan daripada pihak korporat.   

Yang Berhormat Rantau Panjang lagi, berkenaan orang papa. Bolehkah Tuan 
Pengerusi?   

Tuan Pengerusi [Datuk Haji Ismail bin Haji Mohamed Said]:  Ya, sehingga 5.30 
ya.   

Datuk Hajah Azizah binti Datuk Seri Panglima Mohd Dun:  Program pemulihan 
orang papa di institusi ialah program vokasional, program keagamaan, program kesihatan, 
riadah dan lain-lain program lagi lah.   

Kakitangan kontrak yang dilantik tetap, kementerian akan berbincang dengan JPA 
dan SPA bagi melantik kakitangan kontrak ke jawatan tetap mengikut syarat-syarat lantikan 
yang ditetapkan, Yang Berhormat Kuala Langat ya.   

Peruntukan tahun 2016 berkaitan warga emas sudah saya jawab tadi. Yang 
Berhormat Rantau Panjang mengenai modal kerohanian di rumah orang tua. Kementerian 
melalui JKM menyediakan seorang pembantu hal ehwal Islam di setiap rumah orang tua, 
Rumah Seri Kenangan bagi membimbing penghuni kita untuk mendapatkan khidmat 
berkaitan keagamaan. Di samping itu, khidmat nasihat juga diperoleh dengan kerjasama 
Jabatan Kemajuan Islam Malaysia dan juga daripada negeri-negeri. Itu sahaja.   

Tuan Sim Chee Keong [Bukit Mertajam]:  Daftar nama pesalah jenayah seksual.   

Datuk Hajah Azizah binti Datuk Seri Panglima Mohd Dun:  Tadi saya telah 
sebutkan bahawa kita mengambil perhatian yang berat ke atas ini di bawah pindaan Akta 
Kanak-kanak 2001.   

Tuan Pengerusi [Datuk Haji Ismail bin Haji Mohamed Said]:  Ya, terima kasih 
Yang Berhormat Menteri.   

Tuan Sim Chee Keong [Bukit Mertajam]:  Ini beza. Ini beza. Ini jenayah seksual 
secara am. Bukan sahaja melibatkan kanak-kanak.   

Datuk Hajah Azizah binti Datuk Seri Panglima Mohd Dun:  Itu kita bekerjasama 
dengan PDRM, Yang Berhormat.   

Tuan Sim Chee Keong [Bukit Mertajam]:  Akan tetapi bill dia memang sudah ada 
sebelum ini sejak tahun 2007. Sehingga sekarang tidak nampak lagi. Boleh rujuk kepada 
bekas Yang Berhormat Menteri Wanita, Yang Berhormat Pekan. Bill sudah ada.   

Datuk Hajah Azizah binti Datuk Seri Panglima Mohd Dun:  Setakat ini kita 
belum lagi ada hasrat untuk mengemukakan. Walau macam mana pun, kita bekerjasama 
dengan pihak PDRM untuk mengkaji keadaan ini.   

Untuk makluman Yang Berhormat, semasa saya ke New York untuk menghadiri 
sidang Bangsa-bangsa Bersatu, saya juga telah melawat ke NYPD untuk melihat perkara 
ini dan melihat bagaimana mereka melaksanakan di sana. Jadi, ertinya memang kami 
prihatin tentang perkara ini.   

Tuan Pengerusi [Datuk Haji Ismail bin Haji Mohamed Said]:  Ya, terima kasih 
Yang Berhormat Menteri. Ahli-ahli Yang Berhormat, masalahnya ialah bahawa wang 
sejumlah RM1,873,315,000 untuk Maksud B.48 di bawah Kementerian Pembangunan 
Wanita, Keluarga dan Masyarakat jadi sebahagian daripada Jadual hendaklah disetujukan. 

 [Masalah dikemuka bagi diputuskan, dan disetujukan] 



Program NAM. Program-program khusus kepada wanita adalah seperti pembangunan kapasiti yang berkonsepkan training of trainers dalam bidang seperti kesihatan, gender, ICT, kepimpinan, ekonomi, pendidikan. Selain itu, terdapat juga aktiviti perkongsian maklumat melalui penerbitan. Aktiviti dan program ini merupakan satu sumbangan kecil negara kepada negara-negara ahli iaitu negara-negara NAM. Yang Berhormat Kuala Langat ada di sini tetapi saya baca dahulu untuk Yang Berhormat Rantau Panjang lagi. Ada lagi. Sumbangan korporat kepada institusi JKM dan peruntukan kebajikan. Bagi tahun 2013, bilangan korporat yang terlibat ialah seramai 2,760 orang dan jumlahnya ialah sebanyak RM4,248,564. Bagi tahun 2014, seramai 1,145 bilangan korporat yang terlibat dengan peruntukan RM5,396,636. Bagi tahun ini sehingga bulan Jun 2015, seramai 346 korporat yang terlibat dengan peruntukan RM1,506,029. Jadi, memang banyaklah bantuan atau pun sumbangan daripada pihak korporat. Yang Berhormat Rantau Panjang lagi, berkenaan orang papa. Bolehkah Tuan Pengerusi?. Tuan Pengerusi [Datuk Haji Ismail bin Haji Mohamed Said]: Ya, sehingga 5.30 ya. Datuk Hajah Azizah binti Datuk Seri Panglima Mohd Dun: Program pemulihan orang papa di institusi ialah program vokasional, program keagamaan, program kesihatan, riadah dan lain-lain program lagi lah. Kakitangan kontrak yang dilantik tetap, kementerian akan berbincang dengan JPA dan SPA bagi melantik kakitangan kontrak ke jawatan tetap mengikut syarat-syarat lantikan yang ditetapkan, Yang Berhormat Kuala Langat ya. Peruntukan tahun 2016 berkaitan warga emas sudah saya jawab tadi. Yang Berhormat Rantau Panjang mengenai modal kerohanian di rumah orang tua. Kementerian melalui JKM menyediakan seorang pembantu hal ehwal Islam di setiap rumah orang tua, Rumah Seri Kenangan bagi membimbing penghuni kita untuk mendapatkan khidmat berkaitan keagamaan. Di samping itu, khidmat nasihat juga diperoleh dengan kerjasama Jabatan Kemajuan Islam Malaysia dan juga daripada negeri-negeri. Itu sahaja. Tuan Sim Chee Keong [Bukit Mertajam]: Daftar nama pesalah jenayah seksual. Datuk Hajah Azizah binti Datuk Seri Panglima Mohd Dun: Tadi saya telah sebutkan bahawa kita mengambil perhatian yang berat ke atas ini di bawah pindaan Akta Kanak-kanak 2001. Tuan Pengerusi [Datuk Haji Ismail bin Haji Mohamed Said]: Ya, terima kasih Yang Berhormat Menteri. Tuan Sim Chee Keong [Bukit Mertajam]: Ini beza. Ini beza. Ini jenayah seksual secara am. Bukan sahaja melibatkan kanak-kanak. Datuk Hajah Azizah binti Datuk Seri Panglima Mohd Dun: Itu kita bekerjasama dengan PDRM, Yang Berhormat. Tuan Sim Chee Keong [Bukit Mertajam]: Akan tetapi bill dia memang sudah ada sebelum ini sejak tahun 2007. Sehingga sekarang tidak nampak lagi. Boleh rujuk kepada bekas Yang Berhormat Menteri Wanita, Yang Berhormat Pekan. Bill sudah ada. Datuk Hajah Azizah binti Datuk Seri Panglima Mohd Dun: Setakat ini kita belum lagi ada hasrat untuk mengemukakan. Walau macam mana pun, kita bekerjasama dengan pihak PDRM untuk mengkaji keadaan ini. Untuk makluman Yang Berhormat, semasa saya ke New York untuk menghadiri sidang Bangsa-bangsa Bersatu, saya juga telah melawat ke NYPD untuk melihat perkara ini dan melihat bagaimana mereka melaksanakan di sana. Jadi, ertinya memang kami prihatin tentang perkara ini. Tuan Pengerusi [Datuk Haji Ismail bin Haji Mohamed Said]: Ya, terima kasih Yang Berhormat Menteri. Ahli-ahli Yang Berhormat, masalahnya ialah bahawa wang sejumlah RM1,873,315,000 untuk Maksud B.48 di bawah Kementerian Pembangunan Wanita, Keluarga dan Masyarakat jadi sebahagian daripada Jadual hendaklah disetujukan. [Masalah dikemuka bagi diputuskan, dan disetujukan].